Boston, Lincolnshire
<s>Boston je lučki grad od 43,674 stanovnika na istoku Engleske.</s>

<s>On je administrativni centar istoimenog ruralnog distrikta Boston, koji ima 64,637 stanovnika.</s>

<s>Geografske karakteristike 
Boston leži u Grofoviji Lincolnshire, na sjevernom rubu Fensa duž rijeke Witham, nedaleko od ušća u Zaljev Wash i Sjeverno more.</s>

<s>Historija</s>

<s>Boston je od 13. vijeka bio član Hanzeatskog saveza kao mala luka za trgovinu vunom i vinom.</s><s>To relativno prosperitetno doba, prestalo je kad mu je luka zbog velikog nanosa pijeska i mulja postala preplitka i kad se trgovina vunom i vinom više nije toliko isplatila.</s>

<s>Iz Bostonske luke je mnogo puritanaca otplovilo u Novi svijet, i osnovalo brojna naselja koje su nazvali - Boston (od njih je svakako najpoznatiji  Boston iz Massachusettsa).</s>

<s>Bostonska crkva sa zvonikom visokim 83 metara (kog zovu Boston Stump) orijentir je Fensa, isušene močvarne ravnice i tresetišta.</s>

<s>Ona je podignuta u gotičkom stilu, i temeljito restaurirana 1931.</s>

<s>Privreda</s>

<s>Današnji Boston još uvijek živi od svoje luke, koja ima skromni promet, ali i kao tržnica za stoku i poljoprivredne proizvode.</s><s>Ima i nešto malo pogona prehrambene industrije.</s>

<s>Pobratimski gradovi</s>

<s>Laval, Mayenne, Francuska
 Boston, Sjedinjene Američke Države
 Hakusan, Japan</s>

<s>Izvori</s>

<s>Vanjske veze</s>

<s>A brief history of Boston</s>

<s>Gradovi u Engleskoj
Lincolnshire</s>

